Bastareaud sê basta met toetsrugby | Netwerk24
Bastareaud sê basta met toetsrugby
19 Junie 2019 19:22
Mathieu BastareaudFoto: Getty Images
Bastareaud (30), wat die skaal op 120 kg laat kreun, het in 54 toetse vir Frankryk gespeel. Hoewel hy vanjaar nog in die Sesnasies-reeks gespeel het, kon hy nie die Franse breier, Jacques Brunel, se groep vir die Wêreldbeker-toernooi haal nie.
"Die blou bladsy het omgeslaan," het hy op Twitter geskryf oor sy loopbaan by Les Bleus.
Hy skryf ook hy is trots daarop om vir sy land te kon speel, wat kleintyd sy groot droom was. Hy het sy spanmaats sterkte toegewens met die toernooi in Japan.
Bastareaud se weglating is straks 'n aanduiding dat die Franse meer ondernemende rugby in Japan wil opdis.
Die Hane begin hul aanslag op 21 September teen Argentinië. Amerika, Tonga en England is ook in hul groep.
Bastareaud, wat die Hane twee keer aangevoer het, gaan volgende seisoen vir Rugby United New York in die Amerikaanse Major League speel. – Sportredaksie, rugbyrama.fr, the42.ie